**ΑΡΧΑΙΑ ΙΣΤΟΡΙΑ**

|  |
| --- |
| **ΠΡΟΙΣΤΟΡΙΑ** |
| ΕΠΟΧΗ ΤΟΥ ΛΙΘΟΥ2.500.000-3.000 π.Χ. | ΕΠΟΧΗ ΤΟΥ ΧΑΛΚΟΥ3.000-1.100 π.Χ. |
| ΠΑΛΑΙΟΛΙΘΙΚΗ | ΜΕΣΟΛΙΘΙΚΗ | ΝΕΟΛΙΘΙΚΗ | ΠΟΛΙΤΙΣΜΟΙ ΤΗΣ ΑΝΑΤΟΛΗΣ | ΠΟΛΙΤΙΣΜΟΙ ΣΤΗΝ ΕΛΛΑΔΑ**[Β]** |
|  |  |  |  | -ΚΥΚΛΑΔΙΚΟΣ ΠΟΛΙΤΙΣΜΟΣ-ΜΙΝΩΙΚΟΣ ΠΟΛΙΤΙΣΜΟΣ-ΜΥΚΗΝΑΙΚΟΣ ΠΟΛΙΤΙΣΜΟΣ |
| **ΙΣΤΟΡΙΑ****1.100-30 π.Χ.** |
| Ο ΕΛΛΗΝΙΚΟΣ ΚΟΣΜΟΣ 1.100-800 π.Χ.**[Γ]** | Η ΑΡΧΑΙΚΗ ΕΠΟΧΗ800-479 π.Χ.**[Δ]** | Η ΚΛΑΣΙΚΗ ΕΠΟΧΗ479-323 π.Χ.Η ΗΓΕΜΟΝΙΑ ΤΗΣ ΑΘΗΝΑΣ 479-431 π.Χ.**[Ε]** | Η ΚΛΑΣΙΚΗ ΕΠΟΧΗ479-323 π.Χ.ΗΓΕΜΟΝΙΚΟΙ ΑΝΤΑΓΩΝΙΣΜΟΙ 431-338π.Χ.**[ΣΤ]** | Η ΚΛΑΣΙΚΗ ΕΠΟΧΗ479-323 π.Χ.**[Ζ]** |
| - ΜΕΤΑΒΑΤΙΚΟΙ ΧΡΟΝΟΙ- Η ΠΟΛΙΤΙΣΜΙΚΗ ΑΝΑΓΕΝΝΗΣΗ | - ΑΠΟΙΚΙΑΚΗ ΕΞΑΠΛΩΣΗ (Ο Β ΑΠΟΙΚΙΣΜΟΣ)- Η ΠΟΛΗ-ΚΡΑΤΟΣ ΚΑΙ Η ΕΞΕΛΙΞΗ ΤΟΥ ΠΟΛΙΤΕΥΜΑΤΟΣ- Η ΣΠΑΡΤΗ- Η ΑΘΗΝΑ: ΑΠΟ ΤΗ ΒΑΣΙΛΕΙΑ ΣΤΗΝ ΑΡΙΣΤΟΚΡΑΤΙΑ- Η ΑΘΗΝΑ: ΠΟΡΕΙΑ ΠΡΟΣ ΤΗ ΔΗΜΟΚΡΑΤΙΑ- ΟΙ ΠΑΝΕΛΛΗΝΙΟΙ ΔΕΣΜΟΙ- ΠΕΡΣΕΣ ΚΑΙ ΕΛΛΗΝΕΣ: ΔΥΟ ΚΟΣΜΟΙ ΣΥΓΚΡΟΥΟΝΤΑΙ- Η ΟΡΙΣΤΙΚΗ ΑΠΟΜΑΚΡΥΝΣΗ ΤΗΣ ΠΕΡΣΙΚΗΣ ΕΠΙΘΕΣΗ- ΤΑ ΓΡΑΜΜΑΤΑ- Η ΤΕΧΝΗ | - Η ΣΥΜΜΑΧΙΑ ΤΗΣ ΔΗΛΟΥ- ΤΟ ΔΗΜΟΚΡΑΤΙΚΟ ΠΟΛΙΤΕΥΜΑ ΣΤΑΘΕΡΟΠΟΙΕΙΤΑΙ- Η ΛΕΙΤΟΥΡΓΙΑ ΤΟΥ ΠΟΛΙΤΕΥΜΑΤΟΣ: ΟΙ ΛΕΙΤΟΥΡΓΙΕΣ- Η ΣΥΓΚΡΟΥΣΗ ΤΗΣ ΚΟΙΝΩΝΙΑΣ - Η ΚΑΘΗΜΕΡΙΝΗ ΖΩΗ- Η ΔΙΑΔΙΚΑΣΙΑ ΤΗΣ ΜΟΡΦΩΣΗΣ | - ΤΑ ΑΙΤΙΑ ΚΑΙ ΟΙ ΑΦΟΡΜΕΣ ΤΟΥ ΠΕΛΟΠΟΝΝΗΣΙΑΚΟΥ ΠΟΛΕΜΟΥ- Η ΕΚΣΤΡΑΤΕΙΑ ΣΤΗ ΣΙΚΕΛΙΑ – Ο ΔΕΚΕΛΕΙΚΟΣ ΠΟΛΕΜΟΣ- Η ΗΓΕΜΟΝΙΑ ΤΗΣ ΣΠΑΡΤΗΣ- Η ΚΥΡΙΑΡΧΙΑ ΤΗΣ ΘΗΒΑΣ | - ΤΟ ΚΡΑΤΟΣ ΤΗΣ ΜΑΚΕΔΟΝΙΑΣ- ΤΟ ΚΡΑΤΟΣ ΤΗΣ ΜΑΚΕΔΟΝΙΑΣ ΕΠΕΚΤΕΙΝΕΤΑΙ- ΑΛΕΞΑΝΔΡΟΣ: Η ΚΑΤΑΚΤΗΣΗ ΤΗΣ ΑΝΑΤΟΛΗΣ- ΤΟ ΕΡΓΟ ΤΟΥ ΑΛΕΞΑΝΔΡΟΥ**[Η]**- ΤΑ ΓΡΑΜΜΑΤΑ- ΟΙ ΤΕΧΝΕΣ - Η ΑΡΧΙΤΕΚΤΟΝΙΚΗ ΤΩΝ ΚΛΑΣΙΚΩΝ ΧΡΟΝΩΝ- Η ΓΛΥΠΤΙΚΗ ΚΑΙ Η ΖΩΓΡΑΦΙΚΗ ΤΩΝ ΚΛΑΣΙΚΩΝ ΧΡΟΝΩΝ  |
| ΕΛΛΗΝΙΣΤΙΚΗ ΚΑΙ ΡΩΜΑΙΚΗ ΕΠΟΧΗ323-30 π.Χ.**[Θ]** |
| - ΤΑ ΕΛΛΗΝΙΣΤΙΚΑ ΒΑΣΙΛΕΙΑ- Η ΚΑΤΑΣΤΑΣΗ ΣΤΟΝ ΕΛΛΑΔΙΚΟ ΧΩΡΟ- ΤΟ ΡΩΜΑΙΚΟ ΚΡΑΤΟΣ ΑΠΟΚΤΑ ΜΕΓΑΛΗ ΔΥΝΑΜΗ- Η ΥΠΟΤΑΓΗ ΤΟΥ ΕΛΛΗΝΙΚΟΥ ΚΟΣΜΟΥ-ΤΑ ΓΡΑΜΜΑΤΑ ΚΑΙ ΟΙ ΤΕΧΝΕΣ ΤΩΝ ΕΛΛΗΝΙΣΤΙΚΩΝ ΧΡΟΝΩΝ-ΕΛΛΗΝΟΡΩΜΑΪΚΟΣ ΠΟΛΙΤΙΣΜΟΣ |

**Η ΕΠΟΧΗ ΤΟΥ ΧΑΛΚΟΥ (3000-1100 π.Χ.)**

**Β2 Ο ΚΥΚΛΑΔΙΚΟΣ ΠΟΛΙΤΙΣΜΟΣ**

|  |  |
| --- | --- |
| **Ο πολιτισμός****αίτια ανάπτυξης** | * Ένας από τους παλαιότερους πολιτισμούς της Ευρώπης αναπτύχθηκε στις Κυκλάδες κατά την 3η και 2η χιλιετία π.Χ.
* Σε αυτό συνέβαλε το ήπιο κλίμα τους και κυρίως η ιδιαίτερα προνομιακή γεωγραφική τους θέση.
* Τα νησιά των Κυκλάδων αποτελούν φυσική «γέφυρα» ανάμεσα στην Ευρώπη και στην Ασία, την Ηπειρωτική Ελλάδα και την Κρήτη.
 |
| **Οικισμοί** | * Κάθε οικισμός φαίνεται ότι αναπτυσσόταν αυτόνομα και δεν υπήρχε κανένα είδος κεντρικής εξουσίας.
 |
| **Επαφή με άλλους πολιτισμούς** | * Στη 2η χιλιετία π.Χ. οι Κυκλάδες έχουν επαφές με την ηπειρωτική Ελλάδα αρχικά και στη συνέχεια με την Κρήτη.
* Ο πιο σημαντικός οικισμός αυτής της εποχής είναι το Ακρωτήρι στη Θήρα.
* Περίπου το 1600 π.Χ., όταν μεγάλοι οικισμοί καταστρέφονται από σεισμό, οι Κυκλάδες περνούν στην επιρροή της μινωικής Κρήτης.
* Μετά την καταστροφή των μινωικών ανακτόρων, γύρω στο 1450 π.Χ., στις Κυκλάδες κυριαρχούν οι Μυκηναίοι.
 |
| **Τέχνη****ειδώλια-αγγεία** | * Το χαρακτηριστικότερο δημιούργημα της κυκλαδικής τέχνης κατά την Εποχή του Χαλκού είναι τα μαρμάρινα ειδώλια.
* Τα περισσότερα παριστάνουν γυμνές γυναίκες, λίγα άνδρες μουσικούς, πολεμιστές ή κυνηγούς.
* Οι μορφές είναι έντονα σχηματοποιημένες, με λίγες αλλά χαρακτηριστικές λεπτομέρειες για την αναγνώριση του φύλου.
 |

|  |
| --- |
| **Ορισμοί: ειδώλια** |

**Β3 Ο ΜΙΝΩΙΚΟΣ ΠΟΛΙΤΙΣΜΟΣ**

|  |  |
| --- | --- |
| **Ο πολιτισμός** | * Η Κνωσός ήταν ο σημαντικότερος οικισμός του πολιτισμού αυτού.
* Είναι γνωστός με το όνομα «μινωικός πολιτισμός» από το μυθικό βασιλιά της Κνωσού Μίνωα.
* Ήρθε στο φως στις αρχές του 20ού αιώνα με τις ανασκαφές του Βρετανού αρχαιολόγου Άρθουρ Έβανς στην Κνωσό.
 |
| **Ναυτιλία-Εμπόριο** | * Οι Μινωίτες έχουν επαφή με περιοχές του Αιγαίου και της Αν. Μεσογείου με τις οποίες εμπορεύονται διάφορα προϊόντα.
 |
| **Ανάκτορα** | * Γύρω στο 2000 π.Χ., εμφανίζονται τα πρώτα ανάκτορα (η μεγαλύτερη αλλαγή του πολιτισμού).
* Μέχρι σήμερα είναι γνωστά με βεβαιότητα τέσσερα τέτοια ανάκτορα, στην Κνωσό, τη Φαιστό, τα Μάλια και τη Ζάκρο.
 |
| **Σχέδιο ανακτόρων****Λειτουργία** | * Παρά τις επιμέρους διαφορές όλα τα μινωικά ανάκτορα έχουν τα εξής κοινά χαρακτηριστικά:

-Έχουν προσανατολισμό στον άξονα Βορρά-Νότου.-Έχουν μία ορθογώνια κεντρική αυλή. Γύρω της αναπτύσσονται οι πτέρυγες των δωματίων.-Ήταν πολυώροφα, είχαν σκάλες, φωταγωγούς, σύστημα ύδρευσης και αποχέτευσης και αρκετοί χώροι τους έφεραν τοιχογραφίες.-Δεν ήταν οχυρωμένα.-Τα ανάκτορα ήταν η κατοικία του άρχοντα της ευρύτερης περιοχής.-Ήταν θρησκευτικά κέντρα.-Στα ανάκτορα ζούσε, κυκλοφορούσε και εργαζόταν μεγάλος αριθμός αξιωματούχων, υπαλλήλων και τεχνιτών.-Το πολιτικό, διοικητικό και οικονομικό σύστημα της μινωικής Κρήτης ήταν δηλαδή συγκεντρωτικό, με κέντρο τα ανάκτορα. |
| **Γραμμική Α****Ιερογλυφικά** | * Γύρω στο 1700 εμφανίζεται ένα σύστημα γραφής το οποίο αρχικά έμοιαζε με τα ιερογλυφικά, όπως αποδεικνύει ο δίσκος της Φαιστού.
* Λίγο αργότερα άρχισε να χρησιμοποιείται ένα νέο σύστημα γραφής, η Γραμμική Α.
* Η γραφή ήταν συλλαβική, δηλαδή κάθε σημείο αντιστοιχούσε σε μία συλλαβή (υπήρξε πρότυπο για τη μυκηναϊκή γραφή).
* Η γραφή όμως αυτή δεν έχει αποκρυπτογραφηθεί.
 |
| **Παρακμή** | * Γύρω στο 1450 π.Χ. τα μινωικά ανάκτορα καταστρέφονται, πιθανόν από σεισμό, εκτός από αυτό της Κνωσού.
* Έτσι, φαίνεται ότι δόθηκε η ευκαιρία στους Μυκηναίους να καταλάβουν την Κνωσό.
 |

|  |
| --- |
| **Ορισμοί: Γραμμική Α, Ιερογλυφικά** |

**Β4 Η ΘΡΗΣΚΕΙΑ ΚΑΙ Η ΤΕΧΝΗ ΤΩΝ ΜΙΝΩΪΤΩΝ**

|  |  |
| --- | --- |
| **Η θρησκεία** | * Οι Μινωίτες πίστευαν σε ένα σύμπλεγμα γυναικείων θεοτήτων οι οποίες έχουν άμεση σχέση με τη φύση.
* Στα χρόνια της ακμής του μινωικού πολιτισμού δεν υπήρχαν στην Κρήτη μεγάλοι ναοί αλλά μόνο μικρά ανακτορικά ή οικιακά ιερά.
* Συχνά η λατρεία του θείου πραγματοποιείται και σε σπήλαια, όπως στο Δικταίο Άντρο.
* Μεγάλη είναι η σημασία του ιερού δέντρου στη μινωική θρησκεία (το κύριο ιερό δέντρο φαίνεται να είναι η ελιά).
* Από τα ζώα σημαντικό ρόλο παίζει στη μινωική θρησκεία ο ταύρος.
* Οι τελετές περιλάμβαναν χορούς και αγώνες, όπως τα ταυροκαθάψια.
* Το ιερατείο το αποτελούσαν κυρίως γυναίκες, αλλά υπήρχαν και άνδρες ιερείς.
 |
| **Η τέχνη** | * Όλα τα μινωικά έργα δείχνουν μια προτίμηση των Μινωιτών για την απεικόνιση της φύσης.
* Τα θέματα και η τεχνοτροπία τους επηρέασαν τους γειτονικούς λαούς, ιδιαίτερα τους Κυκλαδίτες και τους Μυκηναίους.
 |
| **Κεραμική** | * Ο γρήγορος κεραμικός τροχός διευκολύνει την ταχύτερη κατασκευή των πήλινων αγγείων που είναι κομψά και έχουν ποικίλα σχήματα.
* Τα ωραιότερα αγγεία είναι τα πολύχρωμα καμαραϊκά (οφείλουν την ονομασία τους στο σπήλαιο των Καμαρών, όπου πρωτοβρέθηκαν).
 |

|  |
| --- |
| **Ορισμοί: ταύρος, ελιά, ταυροκαθάψια, καμαραϊκά αγγεία** |

**Β5 Ο ΜΥΚΗΝΑΙΚΟΣ ΚΟΣΜΟΣ**

|  |  |
| --- | --- |
| **Ο Μυκηναϊκός πολιτισμός** | * Ύστερη εποχή του Χαλκού (1600-1100 π.Χ.)
* Σημαντικότερο κέντρο: οι Μυκήνες (άλλα κέντρα: Τίρυνθα, Πύλος, Ορχομενός, Άργος)
 |
| **Ανακαλύφθηκε** | * Ερρίκος Σλήμαν: ανέσκαψε τις Μυκήνες
 |

|  |  |
| --- | --- |
| **1400-1200 π.Χ.** | * Η Ανακτορική φάση: τα ανάκτορα ήταν χτισμένα συνήθως στην κορυφή οχυρωμένων ακροπόλεων.
* Ήταν τα πολυδύναμα διοικητικά κέντρα των διαφόρων επικρατειών στις οποίες είχε χωριστεί η μυκηναϊκή Ελλάδα.
 |

|  |  |
| --- | --- |
| **Επιρροή από Μινωϊκό πολιτισμό** | * Από τους Μινωίτες δανείστηκαν ποικίλα τεχνολογικά επιτεύγματα, μορφές τέχνης και την ιδέα της γραφής.
 |

|  |  |
| --- | --- |
| **Οικονομία Μυκηναίων** | * Γεωργία – Κτηνοτροφία: η βάση
* Βιοτεχνικοί κλάδοι: μεταλλοτεχνία, ελεφαντουργία, λιθοτεχνία
* Εμπόριο - Ναυτιλία
 |

|  |  |
| --- | --- |
| **Κοινά στοιχεία που ένωναν τα ελληνικά φύλα** | * κοινή γλώσσα (Γραμμική γραφή Β).
* κοινή θρησκεία.
* τις μεταθανάτιες δοξασίες (κοινά έθιμα και πρακτικές ταφής).
* η ομοιομορφία στην κοινωνικοπολιτική οργάνωση και τους θεσμούς.
 |
| **Αποτέλεσμα** | * δημιουργήθηκε ένας ενιαίος πολιτισμός, ο πολιτισμός της μυκηναϊκής κοινής.
 |

|  |
| --- |
| **Κοινωνικές τάξεις Μυκηναϊκής εποχής** |
| **άναξ** | Μαζί με την οικογένειά του κατοικούσε στο ανάκτορο. |
| **αυλικοί** | Οι ευγενείς/αριστοκράτες |
| **ιερατείο** | Οι ιερείς |
| **δήμοι** | Οι δήμοι (οι απλοί άνθρωποι) ήταν πολυάριθμοι: Γεωργοί, κτηνοτρόφοι, τεχνίτες |
| **δούλοι** | Η κατώτερη κοινωνική βαθμίδα |

|  |  |
| --- | --- |
| **Γραφή** | * Η Γραμμική Β= συλλαβική (κάθε σύμβολο ισοδυναμεί με μία συλλαβή)
 |
|  | * Προέλευση: είτε η Γραμμική Β γεννήθηκε στην ηπειρωτική Ελλάδα και μεταφέρθηκε στην Κρήτη, είτε προήλθε από τη Γραμμική Α στην Κρήτη και αργότερα πέρασε στην Ελλάδα.
 |
|  | * Αποκρυπτογραφήθηκε το 1952 από τον Τζ. Τσάντγουϊκ και τον Μ. Βέντρις.
 |
|  | * 1200 π.Χ.: εξαφάνιση της Γραμμικής Β (ίσως γιατί τη γνώριζαν λίγοι εξειδικευμένοι γραφείς).
* 1200-8ος αιώνας: εξαφανίζεται η ελληνική γραφή
 |

|  |  |
| --- | --- |
| **Αίτια παρακμής Μυκηναϊκού πολιτισμού** | * Άλλοι επιστήμονες την αποδίδουν σε μετακίνηση νέων ελληνικών φύλων (κάθοδος των Δωριέων),
* άλλοι σε εσωτερικές αναταραχές και
* άλλοι στις επιθέσεις των λεγόμενων «λαών της θάλασσας».
* Μάλλον, όμως, η πτώση της μυκηναϊκής δύναμης οφείλεται σε ένα συνδυασμό και των τριών λόγων.
 |

|  |
| --- |
| **Ορισμοί: Γραμμική Β, άναξ** |

**Β6 Η ΜΥΚΗΝΑΪΚΗ ΘΡΗΣΚΕΙΑ ΚΑΙ ΤΕΧΝΗ**

|  |  |
| --- | --- |
| **Θεοί και Θεές**  | * Στο μυκηναϊκό πάνθεον εμφανίζονται οι δώδεκα θεοί του Ολύμπου, με εξαίρεση τον Απόλλωνα.
* Σπουδαία θέση κατέχει μία θεά η οποία συνήθως προσφωνείται με την ονομασία «Πότνια (=σεβάσμια)».
* Η «Κυρία Πότνια» είναι αναμφίβολα η σημαντικότερη μυκηναϊκή θεότητα.
 |
| **ναοί** | * Οι Μυκηναίοι δεν έχτιζαν μεγάλους ναούς και, όπως και οι Μινωίτες, λάτρευαν τους θεούς τους σε μικρά ιερά.
* Το ιερατείο ήταν άνδρες και γυναίκες.
 |
| **Αρχιτεκτονική** | * Οι Μυκηναίοι χτίζουν τα μνημειακά ανάκτορά τους σε υψώματα –ακροπόλεις– τις οποίες οχυρώνουν με γιγαντιαία τείχη.
* Τα τείχη αυτά είναι γνωστά ως «κυκλώπεια» από τους τεράστιους ογκόλιθους που χρησιμοποιούνταν για το χτίσιμό τους.
* Τα μυκηναϊκά ανάκτορα έχουν πιο απλό σχέδιο από τα μινωικά.
* Αποτελούνται από έναν προθάλαμο που βλέπει στην αυλή και από το κύριο δωμάτιο που έχει μεγάλη κυκλική εστία στο κέντρο και είναι ο χώρος υποδοχής.
 |
| **Θολωτοί τάφοι** | * Περίφημοι είναι οι μνημειακοί θολωτοί τάφοι, όπως ο «θησαυρός του Ατρέα» στις Μυκήνες, που θεωρήθηκε ως τάφος του Αγαμέμνονα, ο «τάφος της Κλυταιμνήστρας» και άλλοι.
* Από ένα μακρύ, πλαισιωμένο με λίθινους τοίχους διάδρομο, φθάνει κανείς στον κυκλικό θάλαμο που είναι χτισμένος με παρόμοιο τρόπο και έχει θολωτή οροφή. Μετά την ταφή, σκεπάζονται με χώμα, ώστε ο τάφος έμοιαζε εξωτερικά με χαμηλό λόφο.
 |
| **Ζωγραφική**  | * Τα μυκηναϊκά ανάκτορα διακοσμούνται και αυτά με τοιχογραφίες που έχουν δεχτεί μεγάλη επίδραση από τις μινωικές.
 |
| **Μεταλλοτεχνία** | * Απαράμιλλης τέχνης είναι τα κοσμήματα από χρυσό, ασήμι ή από άλλα πολύτιμα υλικά.
* Από παρόμοια υλικά έχουν κατασκευαστεί και άλλα πολυτελή αντικείμενα όπως π.χ. οι χρυσές προσωπίδες των νεκρών βασιλιάδων που βρέθηκαν στους μυκηναϊκούς τάφους κ.α.
 |

|  |
| --- |
| **Ορισμοί: κυρά-Πότνια, θολωτοί τάφοι** |

**Ο ΕΛΛΗΝΙΚΟΣ ΚΟΣΜΟΣ ΑΠΟ ΤΟ 1100 ΕΩΣ ΤΟ 800 π.Χ.**

**Γ1: ΟΙ ΜΕΤΑΒΑΤΙΚΟΙ ΧΡΟΝΟΙ (1100-800 π.Χ.)**

|  |  |
| --- | --- |
| **Η Ελλάδα σε κρίση****1100-950 π.Χ.** | * Ο πληθυσμός μειώνεται δραστικά.
* Η οικονομία περιορίζεται στη γεωργία και την κτηνοτροφία.
* Η κεντρική εξουσία (βασιλεία) χάνει τη δύναμή της, σχεδόν εξαφανίζεται.
 |
| **950 π.Χ. και μετά** | * Τεχνολογική, δημογραφική και πνευματική αναγέννηση/πρόοδος.
 |

|  |  |
| --- | --- |
| **Μετακινήσεις ελληνικών φύλων, 12ος αι. π.Χ.** | * σταθεροποιείται η διανομή των ελληνικών φύλων στην Ελλάδα και διαμορφώνονται τα μόνιμα πλέον χαρακτηριστικά τους
 |
| **Δωριείς** | * εγκαταστάθηκαν στην Πελοπόννησο και σε ένα τμήμα της Στερεάς.
* στη συνέχεια προωθήθηκαν σε μερικές από τις Κυκλάδες (Μήλο, Θήρα) και αργότερα στην Κρήτη.
 |
| **Θεσσαλοί** | * εγκαταστάθηκαν στη σημερινή Θεσσαλία.
 |
| **Ίωνες** | * καταφεύγουν στην Αττική, στην Εύβοια και στις Κυκλάδες.
 |

|  |  |
| --- | --- |
| **Φυλετικές κοινότητες** | * Οι νέες κοινότητες είναι φυλετικές (κάθε φύλο ζει ξεχωριστά από τα άλλα).
* Και το κράτος είναι φυλετικό (σε κάθε κράτος ζει ένα ξεχωριστό φύλο).
* Αρχηγός του είναι ο βασιλιάς, ο οποίος εκλέγεται από τη συνέλευση των πολεμιστών.
* Αργότερα το αξίωμα μεταβάλλεται σε κληρονομικό.
* Η κυριότερη αρμοδιότητα του βασιλιά είναι η αρχιστρατηγία, γι’ αυτό στο αξίωμα του βασιλιά εκλέγεται ο ικανότερος πολεμιστής.
 |

|  |  |
| --- | --- |
| **Ο Α Ελληνικός Αποικισμός** |  |
| **Αίτια** | * η ανώμαλη κατάσταση που επικράτησε στην Ελλάδα μετά τις μετακινήσεις των ελληνικών φύλων κατά τον 12ο αιώνα π.Χ.,
* η γενική στενότητα του χώρου (δεν υπάρχει πολλή γη για καλλιέργεια)
* ο οικονομικός μαρασμός (η οικονομία δεν πάει καλά) και
* η ανασφάλεια
 |
| **Που πήγαν:** |  προς τα νησιά του Αιγαίου και τα δυτικά παράλια της Μικράς Ασίας. |
| **Πότε** | 10ος αιώνας π.Χ. |
| **Πώς** | Μετακινήθηκαν κατά φύλα |
| **Αιολείς** | Νησιά βόρειου Αιγαίου, βόρεια Μικρά Ασία |
| **Ίωνες** | Κεντρικά νησιά ανατολικού Αιγαίου και κέντρο Μ.Ασίας |
| **Δωριείς** | Νότια νησιά ανατολικού Αιγαίου, Κρήτη, νότια Μ.Ασία → Δωρική Εξάπολη |

|  |
| --- |
| **Ορισμοί: Α Ελληνικός Αποικισμός, βασιλιάς, ελληνικά φύλα** |

**Γ2 : Η ΠΟΛΙΤΙΣΜΙΚΗ ΑΝΑΓΕΝΝΗΣΗ**

|  |  |
| --- | --- |
| **Η ελληνική γραφή** | * Βάση ήταν το Φοινικικό αλφάβητο (μόνο σύμφωνα)+ (οι Έλληνες πρόσθεσαν τα φωνήεντα)
 |
| **Η τέχνη** | * Η τέχνη που δημιουργήθηκε τον 11ο έως 8ο αιώνα π.Χ. ονομάζεται γεωμετρική από τα γεωμετρικά κοσμήματα στα πήλινα αγγεία.
* Έτσι ονομάζεται και ολόκληρη η εποχή.
 |
| **Οι ναοί** | * Αντίθετα με τη μινωική και τη μυκηναϊκή εποχή τώρα αρχίζουν να ανεγείρονται μεγάλοι ναοί για τη λατρεία των θεών.
* Σιγά-σιγά ορισμένα ιερά (Δελφοί, Δωδώνη, Ολυμπία) αρχίζουν να αποκτούν πανελλήνιο χαρακτήρα.
 |

|  |
| --- |
| **Ορισμοί: ελληνικό αλφάβητο, Γεωμετρική τέχνη, γεωμετρική εποχή** |

**Η ΑΡΧΑΙΚΗ ΕΠΟΧΗ (800-479 π.Χ.)**

**Δ1: Η ΑΠΟΙΚΙΑΚΗ ΕΞΑΠΛΩΣΗ**

|  |  |
| --- | --- |
| **B Ελληνικός Αποικισμός** | Ο 8ος αιώνας π.Χ.: έξοδος Ελλήνων προς τις ακτές της Μεσογείου και του Εύξεινου πόντου.Κάτω Ιταλία= Μεγάλη Ελλάδα (πολλές ελληνικές αποικίες) |
| **Αίτια****Λόγοι οικονομικοί****Λόγοι πολιτικοί** | * η επιθυμία απόκτησης καλλιεργήσιμης γης
* η ανάγκη προμήθειας σιδηρομεταλλεύματος
* η σύγκρουση μέσα στις πόλεις για πολιτικούς λόγους (οι ηττημένοι έφευγαν)
 |
| **Τρόπος αποικισμού** | * Η θέση επιλεγόταν από πριν.
* Η αναχώρηση ήταν οργανωμένη.
* Ως αρχηγός της αποστολής (οικιστής) οριζόταν ένα άτομο που είχε ξεχωριστές ικανότητες.
* Η πόλη που ιδρυόταν (αποικία) είχε τις περισσότερες φορές πλούσια ενδοχώρα και απάνεμο λιμάνι.
* Συνήθως προτιμούσαν περιοχή που είχε φυσική οχύρωση.
 |
| **Σχέσεις με Μητρόπολη** | * Η νέα πόλη αποκτούσε δική της οργάνωση και νέους θεσμούς, ανέπτυσσε σχέσεις με άλλες πόλεις.
* Με τη μητρόπολη (μητέρα-πόλη) οι δεσμοί ήταν πάντοτε στενοί και η σύγκρουση ήταν αδιανόητη.
 |
| **Αλλαγές από τον αποικισμό** | * Η επαφή με άλλους λαούς διεύρυνε τον πνευματικό ορίζοντα.
* Τα μέταλλα κάλυψαν τη ζήτηση, γεγονός που οδήγησε στη δημιουργία πολλών επαγγελμάτων.
* Η ανάπτυξη της αγγειοπλαστικής = πολλοί ζωγράφοι αξιοποίησαν το ταλέντο τους.
* Έμποροι, κάπηλοι=μικροπωλητές (νέα επαγγέλματα).
 |

|  |
| --- |
| **Ορισμοί: Β Ελληνικός αποικισμός, μητρόπολη, οικιστής** |

**Δ2: Η πόλη-κράτος και η εξέλιξη του πολιτεύματος**

|  |  |
| --- | --- |
| **Δημιουργία πόλης-κράτους** | * Το παλιό φυλετικό κράτος, τον 8ο αι. π.Χ., διασπάστηκε και τη θέση του πήρε η πόλη-κράτος.
* Η πιο ισχυρή θέση στην πόλη ήταν η ακρόπολη.
* Πάνω στην ακρόπολη χτίζονταν οι ναοί και τα δημόσια κτίρια.
* Κάτω και γύρω από αυτήν απλώνονταν οι κατοικίες και τα καταστήματα
* Σταδιακά η πόλη περιβάλλεται από τείχη.
* Στην ύπαιθρο παραμένουν όσοι ασχολούνταν με τη γεωργία και την κτηνοτροφία.
 |
| **Η οπλιτική φάλαγγα** | * Οι πολίτες στρατεύονται για να υπηρετήσουν τις ανάγκες της πόλης.
* Συγκροτούν την «οπλιτική φάλαγγα»
* Σε αυτήν συμμετείχαν όσοι μπορούσαν να αγοράσουν με δική τους δαπάνη την πανοπλία.
 |
| **Τα πολιτεύματα:****αριστοκρατικό****ολιγαρχικό****τυραννικό** | * Όταν συγκροτήθηκε η πόλη, η βασιλεία είχε παρακμάσει.
* Την εξουσία κατέλαβαν οι ευγενείς και το πολίτευμα έγινε αριστοκρατικό (άριστοι= πλούσιοι ιδιοκτήτες γης).
* Λόγω του εμπορίου κάποιοι απέκτησαν πλούτο και εξουσία και το πολίτευμα έγινε ολιγαρχικό.
* Φιλόδοξα άτομα κατάφεραν, σε διάφορες πόλεις, με λαϊκή πολλές φορές υποστήριξη να επιβάλουν τυραννικό καθεστώς.
* Οι τύραννοι άσκησαν την εξουσία αποβλέποντας στο δικό τους όφελος
* Αν και έκαναν μεγάλα έργα (ο Περίανδρος στην Κόρινθο, ο Πολυκράτης στη Σάμο) δεν κέρδισαν τη συμπάθεια του λαού.
 |

|  |
| --- |
| **Ορισμοί= πόλη-κράτος, ακρόπολη, οπλιτική φάλαγγα, αριστοκρατικό-ολιγαρχικό-τυραννικό πολίτευμα** |

**Δ3 Η ΣΠΑΡΤΗ**

|  |  |
| --- | --- |
| **Η κάθοδος των Δωριέων****Η ίδρυση της Σπάρτης** | * Οι Δωριείς → πήγαν νότια της Πελοποννήσου → κατέλαβαν τη Λακωνική → ίδρυσαν ένα ισχυρό κράτος με κέντρο τη Σπάρτη.
* Ήλθαν σε σύγκρουση με τους Μεσσήνιους, τους οποίους τελικά υπέταξαν (αυτοί είναι οι είλωτες).
 |
| **πολίτες****περιοίκοι****είλωτες** | * Πλήρη δικαιώματα είχαν οι Σπαρτιάτες (κύριες απασχολήσεις τους ήταν τα πολιτικά πράγματα και η πολεμική τέχνη).
* Με το εμπόριο ασχολήθηκαν οι περίοικοι (κατοικούσαν σε οικισμούς γύρω από τη Σπάρτη).
* Οι παλιοί κάτοικοι έγιναν δούλοι (είλωτες).
 |
| **Το πολίτευμα** | * Το πολίτευμα της Σπάρτης, σύμφωνα με την παράδοση, ήταν έργο του μεγάλου νομοθέτη Λυκούργου.
* Η πόλη είχε δύο βασιλείς. Ήταν θρησκευτικοί και στρατιωτικοί αρχηγοί.
* Την ουσιαστική εξουσία είχαν οι πέντε έφοροι, υπεύθυνοι για την άμυνα και τις εξωτερικές σχέσεις.
* Η γερουσία ήταν ένα συμβούλιο από 28 άτομα που είχαν ηλικία άνω των εξήντα ετών.
* Απέλλα: η λαϊκή συνέλευση όλων των Σπαρτιατών πάνω από το τριακοστό έτος της ηλικίας τους.
 |
| **Αγόρια-κορίτσια****Εκπαίδευση (αγωγή)** | * Τα παιδιά από την ηλικία των επτά ετών τα αναλάμβανε η πόλη.
* Ζούσαν όλα μαζί σε ομάδες, όπου μάθαιναν να υπομένουν τη σκληρή ζωή και τις κακουχίες.
* Διδάσκονταν ανάγνωση, γραφή, μουσική και χορό.
* Με ανάλογο τρόπο εκπαιδεύονταν και τα κορίτσια (για να αποκτήσουν δυνατό σώμα και χαρακτήρα).
 |

|  |
| --- |
| **Ορισμοί: περίοικοι, είλωτες, βασιλιάδες Σπάρτης, έφοροι, Απέλλα** |

**Δ4: ΑΘΗΝΑ – ΑΠΟ ΤΗ ΒΑΣΙΛΕΙΑ ΣΤΗΝ ΑΡΙΣΤΟΚΡΑΤΙΑ**

|  |  |
| --- | --- |
| **Η Αττική****Η Αθήνα** | * Η Αττική αποτέλεσε ενιαίο κράτος με έδρα την Αθήνα (γι’ αυτό τον λόγο οι Αθηναίοι γιόρταζαν τα Παναθήναια).
* Οι Αθηναίοι ήταν Ίωνες, περήφανοι γι’ αυτή την καταγωγή τους.
 |
| **Βασιλεία****Αριστοκρατία** | * Πρώτο πολίτευμα της Αθήνας ήταν η βασιλεία (Κόδρος=τελευταίος βασιλιάς)

Στη συνέχεια: Αριστοκρατικό πολίτευμα:* ο άρχοντας-βασιλιάς με αρμοδιότητες θρησκευτικού χαρακτήρα.
* ο επώνυμος άρχοντας, υπεύθυνος για τη σύγκληση της Εκκλησίας του Δήμου.
* ο πολέμαρχος, αρμόδιος για στρατιωτικά θέματα.
* οι έξι θεσμοθέτες ασχολούνταν με δικαστικά θέματα.
* ο Άρειος Πάγος ήταν υπεύθυνος για την τήρηση των νόμων.
* η Εκκλησία του Δήμου (συνέλευση όλων των Αθηναίων).
 |
| **Κύλωνας****Δράκων** | * Ο Κύλωνας (632 π.Χ.) θέλησε να πάρει την εξουσία και να γίνει τύραννος.
* Το κίνημά του απέτυχε και ο ίδιος δραπέτευσε στα Μέγαρα.
* Οι οπαδοί του, όμως, παρόλο που είχαν καταφύγει ως ικέτες στους βωμούς των θεών, θανατώθηκαν.
* Το ανόσιο αυτό έργο έμεινε στην ιστορία γνωστό ως «Κυλώνειο άγος».
* Οι ευγενείς ανέθεσαν το 624 π.Χ. στον Δράκοντα να καταγράψει τους νόμους.
* Οι νόμοι του Δράκοντα, «γραμμένοι με αίμα», όπως είπαν, ήταν πολύ αυστηροί.
 |

|  |
| --- |
| **Ορισμοί: Κυλώνειο άγος, νόμοι Δράκοντα** |

**Δ5: ΑΘΗΝΑ: ΠΟΡΕΙΑ ΠΡΟΣ ΤΗ ΔΗΜΟΚΡΑΤΙΑ**

|  |  |
| --- | --- |
| **Σόλωνας****Σεισάχθεια** | * Το 594 π.Χ., οι Αθηναίοι επέλεξαν τον Σόλωνα να δώσει λύση στα δύσκολα προβλήματα της πόλης.
* Ένα από τα μέτρα που έλαβε ο Σόλωνας ήταν η κατάργηση των χρεών (=σεισάχθεια)
 |
| **Άλλα μέτρα του Σόλωνα** | * Ο Σόλωνας αποδυνάμωσε το αριστοκρατικό πολίτευμα με τη διαίρεση των πολιτών σε τέσσερις τάξεις.
* Ως βάση έθεσε το εισόδημα και όχι την καταγωγή. Ανάλογα όρισε και τα αξιώματα.
 |
| **Η τυραννία του Πεισίστρατου** | * Ο Πεισίστρατος, με τη συμπαράσταση του λαού, πήρε την εξουσία και επέβαλε τυραννικό πολίτευμα.
* Έκανε σημαντικά έργα (Εννεάκρουνος πηγή, νέα Αγορά, τελεστήριο της Ελευσίνας κ.ά.).
* Το 527 π.Χ., την εξουσία ανέλαβε ο γιος του Ιππίας, τον οποίο οι Αθηναίοι ανέτρεψαν το 510 π.Χ.
 |
| **Κλεισθένης****Η γέννηση της Δημοκρατίας** | * Από την πολιτική διαμάχη που ακολούθησε ευνοημένοι βγήκαν οι δημοκρατικοί.
* Με αρχηγό τον Κλεισθένη προχώρησαν σε ενέργειες που θεμελίωσαν το δημοκρατικό πολίτευμα.
* Σημαντικό μέτρο ήταν η δημιουργία δέκα φυλών (με τα μέλη από διαφορετικές περιοχές της Αττικής).
* Κυρίαρχο σώμα έγινε η Εκκλησία του Δήμου, στην οποία λαμβάνονταν οι σημαντικές αποφάσεις.
 |

|  |
| --- |
| **Ορισμοί: σεισάχθεια, Κλεισθένης** |

**Δ6: ΟΙ ΠΑΝΕΛΛΗΝΙΟΙ ΔΕΣΜΟΙ**

|  |  |
| --- | --- |
| **Οι Έλληνες** | * Οι Έλληνες από παλιά έζησαν χωρισμένοι και δε συγκρότησαν ενιαίο κράτος.
* Απέκτησαν όμως σαφή ιδέα για την ενότητά τους και ορισμένες εκδηλώσεις βοήθησαν σε αυτό.
 |
| **Οι Ολυμπιακοί Αγώνες** | * Γίνονταν κάθε τέσσερα χρόνια και έπαιρναν μέρος μόνο Έλληνες.
* Άρχισαν να τελούνται το 776 π.Χ. (αργότερα αποτέλεσε τη βάση για τη χρονολόγηση των γεγονότων).
* Γινόταν εκεχειρία, σταματούσαν δηλαδή οι πόλεμοι.
* Ο αθλητής που νικούσε στεφανωνόταν με κλαδί αγριελιάς και κέρδιζε την αγάπη όλων.
* Θριαμβευτική ήταν και η υποδοχή που του επιφύλασσε η πόλη του.
 |
| **Μαντείο των Δελφών** | * Πιο ονομαστό μαντείο υπήρξε το μαντείο των Δελφών, το οποίο ήταν αφιερωμένο στον Απόλλωνα.
* Ο θεός αυτός της μαντικής έδινε τους χρησμούς μέσω της ιέρειας Πυθίας.
* Από τα λόγια της Πυθίας συντάσσονταν οι χρησμοί, οι οποίοι πολλές φορές είχαν αμφίσημο νόημα.
* Οι απαντήσεις συνάγονταν με πλάγιο τρόπο, γι’ αυτό και ο Απόλλωνας ονομαζόταν Λοξίας.
* Οι πόλεις που βρίσκονταν γύρω από ένα ιερό συγκροτούσαν ενώσεις (ονομάζονταν αμφικτιονίες).
 |

|  |
| --- |
| **Ορισμοί: Ολυμπιακοί Αγώνες, Μαντείο των Δελφών** |

**Δ7: ΠΕΡΣΕΣ ΚΑΙ ΕΛΛΗΝΕΣ: ΔΥΟ ΚΟΣΜΟΙ ΑΛΛΗΛΟΣΥΓΚΡΟΥΟΝΤΑΙ**

|  |  |
| --- | --- |
| **Οι Πέρσες** | * Ιδρυτής του περσικού κράτους θεωρείται ο Κύρος Α’ (645-602 π.Χ.).
* Το μεγάλο αυτό πολυεθνικό κράτος ήταν διαιρεμένο σε σατραπείες, τις οποίες διοικούσαν οι σατράπες.
 |
| **Οι Έλληνες της Μ.Ασίας** | * Οι Έλληνες της Μικράς Ασίας δημιούργησαν ένα λαμπρό πολιτισμό.
 |
| **Ιωνική Επανάσταση****499 π.Χ.** | * Οι Μικρασιάτες Έλληνες επαναστάτησαν εναντίον των Περσών το 499 π.Χ. (Ιωνική Επανάσταση).
* Για να αντιμετωπίσουν τις πολλαπλάσιες περσικές δυνάμεις, ζήτησαν βοήθεια από την Ελλάδα.
* Ανταποκρίθηκαν μόνο οι Αθηναίοι και οι Ερετριείς, στέλνοντας 25 πλοία.
* Οι επαναστάτες, παρά τις αρχικές επιτυχίες τους, τελικά ηττήθηκαν.
 |
| **Σύγκρουση** | * Η Ιωνική επανάσταση υπήρξε η αφορμή μιας σειράς ελληνοπερσικών συγκρούσεων που ακολούθησαν.
 |
| **Η μάχη του Μαραθώνα****490 π.Χ.** | * Ο Δαρείος δεν ξέχασε ότι τους Έλληνες της Μικράς Ασίας βοήθησαν οι Αθηναίοι και οι Ερετριείς.
* Έπρεπε λοιπόν να τιμωρηθούν. Την επιχείρηση ανέθεσε στους στρατηγούς Δάτη και Αρταφέρνη.
* Το 490 π.Χ. περσικές δυνάμεις αγκυροβόλησαν στην Ερέτρια, την οποία και κατέστρεψαν.
* Στη συνέχεια κατευθύνθηκαν στον Μαραθώνα, όπου και στρατοπέδευσαν.
* Στη μάχη οι 10.000 Αθηναίοι και οι 1.000 Πλαταιείς νίκησαν τους Πέρσες. Το σχέδιο των Αθηναίων κατέστρωσε ο Μιλτιάδης.
 |

|  |
| --- |
| **Ορισμοί: Ιωνική Επανάσταση, μάχη του Μαραθώνα** |

**Δ8: Η ΟΡΙΣΤΙΚΗ ΑΠΟΜΑΚΡΥΝΣΗ ΤΗΣ ΠΕΡΣΙΚΗΣ ΕΠΙΘΕΣΗΣ**

|  |  |
| --- | --- |
| **Συνέδριο του Ισθμού****481 π.Χ.** | * Ο βασιλιάς Ξέρξης, γιος του Δαρείου, οργάνωσε μεγάλη εκστρατεία και ανέλαβε ο ίδιος την αρχηγία.
* Οι Έλληνες είχαν αποφασίσει (συνέδριο Ισθμού, 481 π.Χ.) να αμυνθούν ενωμένοι.
 |
| **Μάχη των Θερμοπυλών****480 π.Χ.** | * Στα στενά των Θερμοπυλών, το 480 π.Χ., επέλεξαν οι Έλληνες να αντιμετωπίσουν τους Πέρσες.
* Ο Εφιάλτης, κάτοικος της περιοχής οδήγησε τους Πέρσες από ένα μονοπάτι στα νώτα των Ελλήνων.
* Έμειναν με τη θέλησή τους 700 Θεσπιείς που έπεσαν μαζί με τους 300 Σπαρτιάτες (βασιλιάς Λεωνίδας).
 |
| **Ναυμαχία της Σαλαμίνας****480 π.Χ.** | * Στη Σαλαμίνα, με πρόταση του στρατηγού των Αθηναίων Θεμιστοκλή, αποφασίστηκε να γίνει η σύγκρουση.
* Όταν ξεκίνησε η επίθεση, τα ελληνικά πλοία επιτέθηκαν με ορμή και κατάφεραν να κυριαρχήσουν.
* Ο Ξέρξης εγκατέλειψε την Ελλάδα.
* Άφησε πίσω του τον στρατηγό Μαρδόνιο με αρκετές χιλιάδες στρατό να συνεχίσει την προσπάθεια.
 |
| **Μάχη στις Πλαταιές****479 π.Χ.** | * Ο Μαρδόνιος βάδισε το 479 προς τις Πλαταιές. Εκεί αποφάσισε να δώσει τη μάχη.
* Οι Έλληνες υπό τον Σπαρτιάτη βασιλιά Παυσανία πέτυχαν ολοκληρωτική νίκη.
 |
| **Ναυμαχία της Μυκάλης****479 π.Χ.** | * Ένας Σπαρτιάτης, ο Λεωτυχίδης, νίκησε τα υπολείμματα του περσικού στόλου στα ανοικτά της Μυκάλης.
* Η μεγάλη σύγκρουση Ελλήνων και Περσών είχε λάβει τέλος.
 |
| **Συνέπειες πολέμου** | * Πολλές ελληνικές πόλεις της Μικράς Ασίας ανέκτησαν την ελευθερία τους.
* Οι νίκες τόνωσαν την αυτοπεποίθηση των Ελλήνων. Ένας λαμπρός πολιτισμός δημιουργήθηκε.
 |

|  |
| --- |
| **Ορισμοί: συνέδριο του Ισθμού, μάχη Θερμοπυλών, ναυμαχία Σαλαμίνας, μάχη Πλαταιών, ναυμαχία Μυκάλης** |

**Δ9 ΤΑ ΓΡΑΜΜΑΤΑ**

|  |  |
| --- | --- |
| **Διδακτική Ποίηση** | * Η **διδακτική ποίηση του Ησίοδου:**ηποίησή του εξιστορεί τη δημιουργία του κόσμου και την επικράτηση των θεών του Ολύμπου (Θεογονία) και δίνει συμβουλές και οδηγίες για τη ζωή και την ηθική των ανθρώπων **(Έργα και Ημέραι).**
 |
| **Η Λυρική ποίηση** | * Αργότερα θα επικρατήσει η λυρική ποίηση.
* Τα ποιήματα αυτά άδονταν από τους δημιουργούς τους ή από ομάδες τραγουδιστών (χορική ποίηση) με τη συνοδεία μουσικής, λύρας ή φλογέρας (αυλού).
* Οι λυρικοί ποιητές ενδιαφέρονται περισσότερο για τον εσωτερικό ψυχικό κόσμο και τα συναισθήματα των ανθρώπων.
* Ο Αρχίλοχος από την Πάρο, ο Σιμωνίδης από την Κέα, ο Μίμνερμος από την Κολοφώνα, ο Αλκαίος και η Σαπφώ από τη Λέσβο, ο Αλκμάν στη Σπάρτη και ο Πίνδαρος από τη Βοιωτία είναι οι πιο γνωστοί ποιητές αυτής της περιόδου.
 |
| **Φιλοσοφία** | * Ο Θαλής, o Αναξίμανδρος και ο Αναξιμένης από τη Μίλητο, ο Ηράκλειτος (Έφεσο), ο Πυθαγόρας (Σάμο) κ.α. προσπαθούν να κατανοήσουν με τη λογική τη δημιουργία του κόσμου και το νόημα της ζωής και να εξηγήσουν τα φυσικά φαινόμενα.
* Αναπτύσσονται λοιπόν η φιλοσοφία, η αστρονομία, η γεωγραφία, η μετεωρολογία και τα μαθηματικά.
 |

|  |
| --- |
| **Ορισμοί: διδακτική ποίηση, λυρική ποίηση, προσωκρατικοί φιλόσοφοι** |

**Δ10 Η ΤΕΧΝΗ**

|  |  |
| --- | --- |
| **Αρχαϊκή περίοδος** | * Η αρχαϊκή περίοδος σφραγίζεται από δύο κορυφαίες δημιουργίες:

α) την ανέγερση λίθινων ναών και β) τη δημιουργία λίθινων αγαλμάτων σε φυσικό και υπερφυσικό μέγεθος.  |
| **Ναοί** | * Την εποχή αυτή οικοδομούνται οι πρώτοι πραγματικά μνημειακοί ναοί της αρχαίας Ελλάδας.
* Ο ελληνικός ναός χτίζεται τώρα από πέτρα και συχνά από μάρμαρο.
* Αποτελείται συνήθως από έναν ανοικτό προθάλαμο –πρόναο– με δύο κίονες, και ένα κυρίως δωμάτιο, τον σηκό.

Όταν μάλιστα προστεθεί ένα παρόμοιο ανοικτό δωμάτιο πίσω –ο οπισθόδομος– και ακόμη περισσότερο, μία κιονοστοιχία γύρω από το κτίριο –το πτερό–, οι ναοί γίνονται μεγαλοπρεπέστεροι και εντυπωσιακότεροι. * Οι ναοί της αρχαϊκής περιόδου χτίζονται σε δύο ρυθμούς, τον δωρικό που διαμορφώθηκε στα δωρικά κέντρα της Πελοποννήσου και τον ιωνικό που αποκρυσταλλώθηκε στα ιωνικά κέντρα του Αιγαίου και της Μικράς Ασίας.
* Οι ρυθμοί ξεχωρίζουν προπάντων από τους κίονες.
 |
| **Αγάλματα** | * Την εποχή αυτή δημιουργούνται τα πρώτα μεγάλα αγάλματα.
* Οι ανθρώπινες μορφές παριστάνονται από την αρχή τυποποιημένες και ακίνητες.
* Οι νεαροί άνδρες – κούροι– παριστάνονται ορθοί, γυμνοί, με καλογυμνασμένα σώματα και πλούσια κόμη˙
* οι νεαρές κοπέλες – κόρες – ορθές, κομψά ντυμένες, καλοχτενισμένες, στολισμένες με πλήθος κοσμημάτων˙
 |
| **Αγάλματα - Θεοί** | * Οι νεότεροι παριστάνονται όπως οι κούροι (Απόλλωνας) και οι κόρες (Αθηνά, Άρτεμη, Ήρα), ενώ οι θεοί που βρίσκονταν σε ώριμη ηλικία (Δίας, Διόνυσος), όπως οι ντυμένοι κούροι.
 |
| **Κεραμική** | * Μεγάλη είναι η άνθηση της κεραμικής στους αρχαϊκούς χρόνους.
* Μεγάλα κέντρα, όπως η Κόρινθος και η Αθήνα, εφευρίσκουν νέες τεχνικές για τη διακόσμηση των αγγείων.
* Μία σπουδαία τεχνική είναι η μελανόμορφη, στην οποία οι μορφές και τα κοσμήματα βάφονται ολόμαυρα πάνω στην κοκκινωπή επιφάνεια των αγγείων.
* Τα τελευταία χρόνια της αρχαϊκής περιόδου εμφανίζεται και η ερυθρόμορφη τεχνική που είναι η αντίστροφη της μελανόμορφης. Τώρα οι μορφές είναι κόκκινες πάνω στη μαύρη γυαλιστερή επιφάνεια των αγγείων.
 |

|  |
| --- |
| **Ορισμοί: κούροι, κόρες, μέρη ναού, μελανόμορφος-ερυθρόμορφος ρυθμός** |

**Η ΚΛΑΣΙΚΗ ΕΠΟΧΗ (479-323 π.Χ.) - ΚΕΦΑΛΑΙΟ Ε: Η ΗΓΕΜΟΝΙΑ ΤΗΣ ΑΘΗΝΑΣ**

**Ε1: Η ΣΥΜΜΑΧΙΑ ΤΗΣ ΔΗΛΟΥ – Η ΣΥΜΜΑΧΙΑ ΟΡΓΑΝΟ ΤΗΣ ΑΘΗΝΑΙΚΗΣ ΗΓΕΜΟΝΙΑΣ**

|  |  |
| --- | --- |
| **Η Συμμαχία της Δήλου** | * Οι πόλεις του Αιγαίου, της Ιωνίας και η Αθήνα δημιουργούν Συμμαχία για να αντιμετωπιστεί πιθανή νέα περσική επίθεση.
* Η Συμμαχία έχει έδρα το νησί της Δήλου (478 π.Χ., Συμμαχία της Δήλου).
 |
| **Τρόπος λειτουργίας και καθήκοντα** | * Όλα τα μέλη διαθέτουν από μία ψήφο στο συνέδριο (συνέρχεται μία φορά τον χρόνο στη Δήλο).
* Οι πόλεις που δεν ήθελαν ή δεν μπορούσαν να συνεισφέρουν πλοία και άνδρες πλήρωναν έναν φόρο.
* Δέκα Αθηναίοι (οι «Ελληνοταμία») κατέθεταν τα χρήματα στο κοινό ταμείο της Συμμαχίας στη Δήλο.
 |
| **Η Συμμαχία= όργανο κυριαρχίας της Αθήνας** | * Ο Αριστείδης πεθαίνει, ο Θεμιστοκλής εξορίζεται για μηδισμό (συμμαχία με τους Πέρσες).
* Έτσι, ο Κίμων, γιος του Μιλτιάδη, είναι ο νέος ηγέτης στην Αθήνα.
 |
| **Μεταφορά του ταμείου στην Ακρόπολη****Ειρήνη του Καλλία** | * Το 454 π.Χ. ο Περικλής μεταφέρει το ταμείο της Συμμαχίας από τη Δήλο στην Ακρόπολη της Αθήνας.
* Οι αποφάσεις λαμβάνονται μόνο από την Αθήνα.
* Το 449 π.Χ. υπογράφεται ανάμεσα στην Αθήνα και τον Πέρση βασιλιά η Ειρήνη του Καλλία.
* Με αυτήν τελειώνουν οι ελληνοπερσικοί πόλεμοι.Οι Πέρσες αναγνωρίζουν την αυτονομία των ελληνικών πόλεων.
 |

|  |
| --- |
| **Ορισμοί: Συμμαχία της Δήλου, Ελληνοταμίαι, Ειρήνη του Καλλία** |

**Ε2 ΤΟ ΔΗΜΟΚΡΑΤΙΚΟ ΠΟΛΙΤΕΥΜΑ ΣΤΑΘΕΡΟΠΟΕΙΤΑΙ**

|  |  |
| --- | --- |
| Η Δημοκρατία μετά τους περσικούς πολέμους | * Μετά τη λήξη των Περσικών πολέμων: κυριαρχούν δύο κόμματα, το αριστοκρατικό και το δημοκρατικό.
* Ο Μιλτιάδης και ο Θεμιστοκλής πεθαίνουν ο ένας στη φυλακή και ο άλλος στην εξορία.
* Περικλής: διάδοχος στο δημοκρατικό κόμμα του Εφιάλτη./Κίμων: αριστοκρατικό κόμμα.
* Μεταρρυθμίσεις Περικλή:

α) μισθοφορία (οι φτωχοί Αθηναίοι λάμβαναν μισθό για να παρακολουθούν τις συνεδριάσεις της Εκκλησίας του Δήμου, β) θεωρικά (οι φτωχοί Αθηναίοι λάμβαναν χρήματα για το εισιτήριο του θεάτρου), γ) χτίζει τα έργα στην Ακρόπολη |
| Τριακονταετής Ειρήνη | * Τριακοντούτεις σπονδαί: ειρήνη για τριάντα χρόνια ανάμεσα σε Αθήνα και Σπάρτη το 446 π.Χ.
 |

|  |
| --- |
| **Ορισμοί: Μισθοφορία, Θεωρικά, Τριακοντούτεις σπονδαί** |

**Ε3 Η ΛΕΙΤΟΥΡΓΙΑ ΤΟΥ ΠΟΛΙΤΕΥΜΑΤΟΣ – ΟΙ ΛΕΙΤΟΥΡΓΙΕΣ**

|  |  |
| --- | --- |
| **Εξέλιξη Δημοκρατικού πολιτεύματος** | * Η Εκκλησία του Δήμου είναι το κυρίαρχο σώμα στη δομή του αθηναϊκού πολιτεύματος.
* Όλοι οι ελεύθεροι πολίτες της Αττικής, σύμφωνα με τον νόμο, ήταν μέλη της.
* Κατά τις συνεδριάσεις κάθε πολίτης μπορούσε ελεύθερα να εκφράσει τη γνώμη του.
* Οι αποφάσεις της Εκκλησίας καθόριζαν την πορεία της πολιτείας σε όλους τους τομείς.
* Η Εκκλησία, όπως καθόριζε η μεταρρύθμιση του Κλεισθένη, εκλέγει:

-με θητεία ενός έτους, τα μέλη της Βουλής των 500 προετοίμαζαν τα κείμενα των νόμων (προβούλευμα), τους οποίους, μετά από συζήτηση, ψήφιζε ή απέρριπτε η Εκκλησία. |
| **Εννέα Άρχοντες****Δέκα Στρατηγοί** | * Οι Εννέα Άρχοντες δεν εκλέγονταν πια, αλλά κληρώνονταν˙ έτσι το αξίωμά τους είχε καταλήξει να είναι διακοσμητικό.
* Αντίθετα, οι Δέκα Στρατηγοί αναδεικνύονται ως οι κύριοι ανώτατοι άρχοντες. Έργο τους είναι η εσωτερική ασφάλεια της πόλης, ο σχεδιασμός της εξωτερικής πολιτικής και η διοίκηση του στρατού και του στόλου.
 |
| **Ηλιαία** | * Ο Εφιάλτης αφαίρεσε από τον Άρειο Πάγο την αποκλειστικότητα της απονομής της δικαιοσύνης.
* Το σημαντικότερο δικαστήριο είναι η Ηλιαία (6.000 δικαστές, εκλέγονταν με θητεία ενός έτους, από την Εκκλησία).
* Η Ηλιαία χωριζόταν σε 10 τμήματα (1 για κάθε φυλή). Το κάθε τμήμα είχε αρμοδιότητα σε διαφορετικό δικαστικό τομέα.
 |
| **Οι λειτουργίες** | * Η Αθήνα με τις λειτουργίες υποχρέωνε τους οικονομικά ισχυρούς Αθηναίους να προσφέρουν χρήματα στην πόλη.
* Οι κυριότερες λειτουργίες ήταν:

-η τριηραρχία, δηλαδή η προσφορά χρημάτων από έναν ή περισσότερους ιδιώτες για τη συντήρηση ενός κρατικού πλοίου˙-η χορηγία: η ανάληψη της δαπάνης για το ανέβασμα μιας θεατρικής παράστασης˙ - η γυμνασιαρχία: η καταβολή των εξόδων για τη διατροφή και την εκγύμναση αθλητών για «γυμνικούς αγώνες»˙ - η εστίαση: ένας πλούσιος παρέθετε γεύμα στα μέλη της φυλής του σε περίοδο εορτών ή αγώνων.  |
| **Χορηγικό μνημείο** | * Τους πλούσιους πολίτες που προσέφεραν μεγάλα ποσά για τις λειτουργίες η Πολιτεία τους τιμούσε, δίνοντάς τους την άδεια να στήσουν αναμνηστικό μνημείο σε περίπτωση νίκης της ομάδας τους σε δραματικούς ή γυμνικούς αγώνες.
 |

|  |
| --- |
| **Ορισμοί: λειτουργίες, τριηραρχία, εστίαση, χορηγία, γυμνασιαρχία, Βουλή των 500, Ηλιαία, 10 Στρατηγοί, Εκκλησία του Δήμου** |

**Ε4 Η ΣΥΓΚΡΟΤΗΣΗ ΤΗΣ ΑΘΗΝΑΙΚΗΣ ΚΟΙΝΩΝΙΑΣ – Η ΚΑΘΗΜΕΡΙΝΗ ΖΩΗ**

|  |  |
| --- | --- |
| **Οι κοινωνικές ομάδες** | * Τρεις μεγάλες κοινωνικές ομάδες αποτελούσαν τον πληθυσμό της Αθήνας κατά τον 5ο αιώνα:

α) Αθηναίοι πολίτες ήταν αυτοί που κατάγονταν από πατέρα και μητέρα Αθηναίους.β) Οι μέτοικοι ήταν πολίτες άλλων ελληνικών πόλεων που είχαν εγκατασταθεί στην Αθήνα. Η κύρια ασχολία τους ήταν το εμπόριο και για να μένουν στην Αθήνα, πλήρωναν έναν ειδικό φόρο, το μετοίκιον.γ) Οι δούλοι αποτελούσαν την πλειονότητα του πληθυσμού της Αθήνας.Άλλοι ήταν αιχμάλωτοι πολέμου, άλλοι είχαν αγοραστεί στα δουλοπάζαρα και άλλοι ήταν παιδιά δούλων.Η αθηναϊκή κοινωνία περιέβαλλε συνήθως με στοργή τους δούλους και η κάθε οικογένεια τους θεωρούσε μέλη της. |
| **Η αθηναϊκή οικογένεια** | * Η μέση αθηναϊκή οικογένεια έμενε συνήθως σε ένα απλό, μονώροφο σπίτι.
* Το μοναδικό αξίωμα που μπορούσε να αναλάβει μια γυναίκα στην αρχαιότητα ήταν αυτό της ιέρειας. Δε λάμβανε μέρος στη δημόσια ζωή και καταγινόταν με τις οικιακές εργασίες. Μεριμνούσε για την ανατροφή των παιδιών. Περνούσε το μεγαλύτερο μέρος της ημέρας στο γυναικωνίτη, ένα ιδιαίτερο τμήμα του σπιτιού που προοριζόταν γι’ αυτήν.
* Ο άνδρας περνάει το μεγαλύτερο μέρος της ημέρας έξω από το σπίτι. Είχε ενεργό συμμετοχή στα πολιτικά πράγματα.
* Ενώ τα κορίτσια έμεναν στο σπίτι και μάθαιναν από τη μητέρα τους το σύνολο των οικιακών εργασιών, τα αγόρια από την ηλικία των επτά ετών στέλνονταν σε ιδιωτικά σχολεία, για να μορφωθούν.
 |
| **Τροφή****Ρούχα****Υποδήματα****Κοσμήματα** | * Η τροφή της αθηναϊκής οικογένειας ήταν λιτή: λαχανικά, ελιές, παστά ψάρια και σπάνια από κρέας.
* Το βασικό ένδυμα ήταν ο χιτώνας.
* Το ιμάτιο, είδος πανωφορίου, ήταν κατασκευασμένο από ζεστό, μάλλινο ύφασμα.
* Τα σανδάλια, στα πόδια, συμπλήρωναν την αμφίεση.
 |

|  |
| --- |
| **Ορισμοί: μέτοικοι, μετοίκιον** |

**Ε5 Η ΔΙΑΔΙΚΑΣΙΑ ΤΗΣ ΜΟΡΦΩΣΗΣ – Ο ΑΘΗΝΑΙΟΣ ΚΑΙ Η ΕΡΓΑΣΙΑ – Η ΑΘΗΝΑ ΓΙΟΡΤΑΖΕΙ**

|  |  |
| --- | --- |
| **Εκπαίδευση των παιδιών** | * Ο παιδαγωγός, ένας μορφωμένος δούλος, βοηθά στο σπίτι το αγόρι στα μαθήματα και το συνοδεύει στο σχολείο του.
* Ο γραμματιστής τού διδάσκει γραφή, ανάγνωση και την κατανόηση των ομηρικών επών.
* Ο κιθαριστής διδάσκει στο παιδί μουσική και
* Ο παιδοτρίβης το εκγυμνάζει.
* Οι σοφιστές διδάσκουν στα παιδιά των πλουσίων κυρίως τη ρητορική, την τέχνη να πείθεις τον δήμο.
 |
| **Η Αθήνα κέντρο πολιτισμού** | * Η Αθήνα ήταν πραγματικά πνευματικό και καλλιτεχνικό κέντρο του ελληνισμού.
 |
| **Αγρότες****Τεχνίτες** | * Οι Αθηναίοι αγρότες, με μικρή κτηματική ιδιοκτησία, αποτελούν την πλειονότητα του πληθυσμού.
* Η κτηνοτροφία είναι περιορισμένη.
* Οι πολυάριθμοι τεχνίτες ζουν κυρίως στην πόλη.
 |
| **Εμπόριο** | * Τα προϊόντα των αθηναϊκών εργαστηρίων, όπως υφάσματα, όπλα, αγγεία και έπιπλα, εξάγονταν σε ολόκληρη τη Μεσόγειο.
 |
| **Οι γιορτές** | * Τα Παναθήναια (σημαντικότερη γιορτή): τελούνταν κάθε τέσσερα χρόνια προς τιμήν της Αθηνάς.
* Τα Μεγάλα ή «εν άστει» Διονύσια ήταν μια πολυήμερη γιορτή προς τιμήν του Διονύσου.
* Τα Ανθεστήρια (προς τιμή του Διονύσου): οι Αθηναίοι δοκίμαζαν το νέο κρασί μέσα σε γενική χαρά.
* Τα Ελευσίνια, γιορτή αφιερωμένη στη Δήμητρα και στην κόρη της Περσεφόνη.
 |

|  |
| --- |
| **Ορισμοί: παιδαγωγός, κιθαριστής, γραμματιστής, παιδοτρίβης, σοφιστές, Παναθήναια, Μεγάλα Διονύσια, Ανθεστήρια, Ελευσίνια** |

**ΚΕΦΑΛΑΙΟ Ζ Η ΑΝΑΠΤΥΞΗ ΤΗΣ ΜΑΚΕΔΟΝΙΑΣ**

**Ζ1 ΤΟ ΚΡΑΤΟΣ ΤΗΣ ΜΑΚΕΔΟΝΙΑΣ**

|  |  |
| --- | --- |
| Το βασίλειο της Μακεδονίας | * Οι Μακεδόνες για πολλά χρόνια έζησαν απομονωμένοι στο βόρειο τμήμα της χώρας.
* Πιστοί στις παραδοσιακές τους συνήθειες διατήρησαν το θεσμό της βασιλείας.
 |
| Πρωτεύουσα | * Πρωτεύουσα του κράτους ήταν οι Αιγές - ο βασιλιάς Αρχέλαος (413-399 π.Χ.) την μετέφερε στην Πέλλα.
* Οι Αιγές διατήρησαν τη σπουδαιότητά τους, αφού εκεί ενταφιάζονταν, κατά παράδοση, οι βασιλείς.
 |

|  |
| --- |
| **Ορισμοί: Πέλλα, Αιγές** |

**Ζ2 ΤΟ ΚΡΑΤΟΣ ΤΗΣ ΜΑΚΕΔΟΝΙΑΣ ΕΠΕΚΤΕΙΝΕΤΑΙ**

|  |  |
| --- | --- |
| **Αλλαγές στον στρατό** | * Ο Φίλιππος έθεσε ως σκοπό του την αναδιοργάνωση του στρατού.
* Εφοδίασε αγρότες και ποιμένες της Μακεδονίας με μικρότερη ασπίδα και ένα μακρύ δόρυ, τη σάρισσα.
* Ο Φίλιππος εφάρμοσε τη λοξή φάλαγγα.
 |
| **Οι νότιοι Έλληνες** | * Οι ελληνικές πόλεις του νότου, εξάλλου, είχαν ήδη αρχίσει να παρακμάζουν.
* Στην Αθήνα πολιτικοί υποστηρίζουν τον Φίλιππο (Ισοκράτης) και άλλοι τον αντιμάχονται (Δημοσθένης).
 |
| **Η μάχη στη Χαιρώνεια** | * Ενωμένος στρατός Αθηναίων και Θηβαίων πολέμησε τους Μακεδόνες στη Χαιρώνεια (338 π.Χ.). Στη σύγκρουση που ακολούθησε υπερίσχυσαν οι Μακεδόνες. Η μάχη αυτή σήμανε την κυριαρχία των Μακεδόνων στην Ελλάδα.
 |
| **Συνέδριο στον Ισθμό** | * Το 337 π.Χ. έγινε συνέδριο (Κόρινθος): οι Έλληνες με εξαίρεση τους Σπαρτιάτες αποφάσισαν την εκστρατεία εναντίον των Περσών με αρχηγό τον Φίλιππο. Η εκστρατεία ματαιώθηκε, γιατί τον επόμενο χρόνο ο Φίλιππος δολοφονήθηκε.
 |

|  |
| --- |
| **Ορισμοί: Συνέδριο Ισθμού, μάχη της Χαιρώνειας** |

**Ζ3 ΑΛΕΞΑΝΔΡΟΣ Η ΚΑΤΑΚΤΗΣΗ ΤΗΣ ΑΝΑΤΟΛΗΣ**

|  |  |
| --- | --- |
| **Ο Αλέξανδρος βασιλιάς** | * Μετά τη δολοφονία του Φιλίππου (336), ο Αλέξανδρος γίνεται βασιλιάς σε ηλικία είκοσι ετών.
* Μαθητής του Αριστοτέλη από τα παιδικά του χρόνια, αποκτά μια παιδεία βαθύτατα ελληνική.
* Όνειρά του είναι η πραγματοποίηση των σχεδίων του πατέρα του για συντριβή της περσικής δύναμης.
 |
| **Συνέδριο στην Κόρινθο****Η εκστρατεία** | * Μόλις καταλαμβάνει το θρόνο της Μακεδονίας ο Αλέξανδρος, συγκαλεί ξανά το Συνέδριο της Κορίνθου.
* Ονομάζεται από αυτό «στρατηγός αυτοκράτορας» των Ελλήνων.
* Ξεκινά από την Πέλλα το 334 π.Χ. με 40.000 άνδρες.
 |
| **Μάχη στον Γρανικό****Μάχη στην Ισσό****Η Αλεξάνδρεια** | * Διαβαίνει τον Ελλήσποντο και αντιμετωπίζει τους Πέρσες στον Γρανικό ποταμό όπου νικά (334 π.Χ.).
* Η δεύτερη μάχη πραγματοποιείται στην πεδιάδα της Ισσού (333 π.Χ.). Οι Έλληνες νικούν και πάλι.
* Ο Αλέξανδρος, αφού καταλαμβάνει τη Φοινίκη, εισβάλλει στην Αίγυπτο.
* Εκεί ιδρύει την πρώτη από τις πόλεις, στις οποίες θα δώσει το όνομά του, την Αλεξάνδρεια.
 |
| **Μάχη στα Γαυγάμηλα** | * Το 331 π.Χ. στα Γαυγάμηλα της Μηδείας ο περσικός στρατός συντρίβεται.
* Ουσιαστικά το περσικό κράτος έχει διαλυθεί και ο Δαρείος δολοφονείται.
* Μετά τη δολοφονία του Δαρείου ο Αλέξανδρος προβάλλεται ως ο νόμιμος διάδοχος του Πέρση βασιλιά.
 |
| **Ινδία** | * Τελευταία μάχη: την έδωσε στον Yδάσπη ποταμό με τον Ινδό βασιλιά Πώρο (326 π.Χ.) και νίκησε.
* Στον Ύφαση ποταμό ο στρατός του εξαντλημένος αρνείται να τον ακολουθήσει.
* Ο Αλέξανδρος αναγκάζεται να επιστρέψει στα Σούσα (324 π.Χ.).
* Τον επόμενο χρόνο (323 π.Χ.) πεθαίνει στη Βαβυλώνα.
 |
| **Η κληρονομιά του** | * Στην κληρονομιά του πατέρα του, τη Μακεδονία και το «Κοινόν των Ελλήνων» ο Αλέξανδρος προσθέτει μια ολόκληρη αχανή αυτοκρατορία. Η ελληνική παρουσία κυριαρχεί σ’ έναν ολόκληρο κόσμο.
 |

|  |
| --- |
| **Ορισμοί: Συνέδριο στον Ισθμό, Γρανικός, Ισσός, Γαυγάμηλα** |

**Ζ4 ΤΟ ΕΡΓΟ ΤΟΥ ΑΛΕΞΑΝΔΡΟΥ**

|  |  |
| --- | --- |
| **Το κράτος του Αλέξανδρου** | * Έκταση του νέου κράτους: από την Αδριατική έως τον Ινδό ποταμό και από την Κασπία έως την Αίγυπτο.
* Αυτό περιλάμβανε ένα πλήθος λαών με διαφορετικές γλώσσες, θρησκείες, νοοτροπίες και παραδόσεις.
* Ο Αλέξανδρος ήξερε ότι έπρεπε να εφαρμοστεί μια πολιτική που θα γινόταν αποδεκτή από τους λαούς.
 |
| **Στρατός****Διοίκηση** | * Στο στρατό εντάσσονται νεαροί Πέρσες (εκπαιδεύονται στη μακεδονική πολεμική τακτική και στα ελληνικά γράμματα).
* Διατηρείται η διοικητική διαίρεση της περσικής αυτοκρατορίας, υιοθετούνται ορισμένα από τα έθιμα της περσικής αυλής και ενθαρρύνονται οι μεικτοί γάμοι.
 |
| **Οι πόλεις που ίδρυσε ο Αλέξανδρος** | * Όμως η μεγαλύτερη προσφορά του Αλέξανδρου στον πολιτισμό είναι οι πόλεις που ίδρυσε.
* Για πρώτη φορά ο ελληνικός πολιτισμός απλώνεται στα βάθη της Ανατολής.
 |
| **Οι μεικτοί γάμοι** | * Ο Αλέξανδρος επιδιώκει ν’ αναμείξει σ’ ένα αρμονικό σύνολο τους λαούς.
* Ο Αλέξανδρος δίνει το παράδειγμα. Νυμφεύεται τη Ρωξάνη, τη θυγατέρα ενός ευγενή από τη Βακτριανή.
* Μέσα σε μια ημέρα οι περισσότεροι στρατηγοί του και 10.000 στρατιώτες νυμφεύονται Περσίδες.
 |
| **Η τέχνη****Η θρησκεία** | * Καλεί καλλιτέχνες (π.χ. τον Λύσιππο και τον Απελλή) για να απαθανατίσουν με την τέχνη τους τη δόξα του.
* Οργανώνει στις πόλεις της Ασίας γυμναστικούς και μουσικούς αγώνες.
* Ο Αλέξανδρος εξακολουθεί να λατρεύει τους Έλληνες θεούς.
* Όμως κατανοεί την αξία της ανεξιθρησκίας και επιτρέπει στον καθένα να πιστεύει ό,τι θέλει.
 |
| **Ανταλλαγές****Νομίσματα** | * Ο Αλέξανδρος κατανοεί ότι με τις ανταλλαγές (προϊόντων, ανθρώπων) θα ενοποιήσει την αυτοκρατορία.
* Επιβάλλει στην αυτοκρατορία τα μακεδονικά νομίσματα που αντικαθιστούν στην Ασία τους δαρεικούς.
 |
| **Συνέπειες** | * Θεμελιώνει ένα νέο συγκεντρωτικό πολίτευμα, διαδίδει τον ελληνικό τρόπο ζωής στην Αίγυπτο και την Ασία.
 |

|  |
| --- |
| **Ορισμοί: μεικτοί γάμοι, δαρεικοί** |

**ΚΕΦΑΛΑΙΟ Θ: ΕΛΛΗΝΙΣΤΙΚΟΙ ΧΡΟΝΟΙ**

**Θ1 ΤΑ ΕΛΛΗΝΙΣΤΙΚΑ ΒΑΣΙΛΕΙΑ**

|  |  |
| --- | --- |
| **Διαδοχή του Αλέξανδρου** | * Ο Αλέξανδρος πέθανε χωρίς να αφήσει διάδοχο. Η σύγκρουση των «διαδόχων» υπήρξε άγρια.
* Η πιο αποφασιστική μάχη, στην οποία πήραν μέρος οι κυριότεροι διεκδικητές, έγινε στην Ιψό (301 π.Χ.).
* Η αυτοκρατορία του Αλέξανδρου διασπάστηκε οριστικά.
* Τα κράτη που προέκυψαν ήταν: της Μακεδονίας, της Θράκης, της Συρίας και της Αιγύπτου.
 |
| **Το κράτος της Αιγύπτου** | * Το κράτος της Αιγύπτου ίδρυσε ο στρατηγός του Αλέξανδρου, Πτολεμαίος.
* Μεγάλη πρόοδο σημείωσε η Αλεξάνδρεια, πρωτεύουσα του κράτους.
* Ονομαστά υπήρξαν τα δημόσια ιδρύματα της πόλης. Το Μουσείο αποτέλεσε πραγματική εστία του πολιτισμού.
* Μεγάλη φήμη απέκτησε και η Βιβλιοθήκη, η οποία έφθασε να αριθμεί 700.000 βιβλία.
 |
| **Το κράτος της Συρίας** | * Ιδρυτής υπήρξε ο Σέλευκος (312-281 π.Χ.) - το κράτος ήταν ένα μωσαϊκό εθνοτήτων με ασταθή σύνορα.
 |
| **Το κράτος της Θράκης****Το κράτος της Περγάμου** | * Το κράτος της Θράκης διαλύθηκε γρήγορα.
* Η Πέργαμος απέκτησε μεγάλη δύναμη επί Αττάλου Α’ (241-197 π.Χ.).
* Από τα ιδρύματα ξεχώριζε η Βιβλιοθήκη, που είχε κάποτε 200.000 βιβλία.
* Νέα γραφική ύλη από κατεργασμένο δέρμα ζώου: η περγαμηνή, η οποία ήταν πιο ανθεκτική από τον πάπυρο.
 |
| **Αποτελέσματα** | * Τα βασίλεια απέβησαν για πολλά χρόνια κυψέλες του ελληνικού πολιτισμού.
* Βαθμιαία παρήκμασαν και υπέκυψαν στη Ρώμη, τη νέα δύναμη που πρόβαλε στη Δύση.
 |

|  |
| --- |
| **Ορισμοί: Βιβλιοθήκη Αλεξάνδρειας, Μουσείο Αλεξάνδρειας, περγαμηνή** |